Cez víkend sa uskutočnil pod Zoborom 31. ročník Veľkej ceny Nitry v krasokorčuľovaní, ktorý sa konal pod záštitou primátora mesta Jozefa Prokeša. Štartovala na ňom slovenská seniorská a juniorská špička, ako aj najmladšie nádeje. Škoda len, že naozaj vydarené podujatie navštívilo pomerne málo ľudí, pretože si určite väčšiu divácku pozornosť si určite zaslúžili.
V kategórii seniorov zvíťazil domáci pretekár a reprezentant Slovenska Juraj Sviatko, medzi ženami bola najlepšia jeho oddielová i reprezenntačná kolegyňa Lucia Starovičová. Medzi juniorkami skončila Nitrianka Simona Ocelková na treťom mieste. V kategórii starších žiačok patrila krasokučuliarke MKK Nitra Kataríne Babalovej štvrtá priečka a Alexandre Valchovej desiata. Medzi staršími nádejami skončila Róberta Sachsová štvrtá, Lujza Halásová jedenásta, Veronika Gábrišová dvanásta a Soňa Vlčková dvadsiata. V kategóirii mladší nádejí si vyjazdila Mirka Košťálová tretie miesto.
JOZEF UHLÁRIK